Mi az a „típus” a tanúsítványok esetében?
A tanúsítványok különböző célokra, például aláírásokhoz, titkosításhoz, hitelesítéshez stb. hozhatók létre. Az S/MIME (Secure Multi-Purpose Internet Mail Extensions) tanúsítványok például e-mailek aláírásához és titkosításához használhatók, az SSL (Secure Sockets Layer) tanúsítványok webes alapú hitelesítéshez, a VPN (Virtual Private Network) tanúsítványok pedig számítógépek közötti hálózati kommunikáció titkosítására használhatók.

Mi az az egyéni tanúsítványtípus?
Ha úgy dönt, hogy létrehoz egy egyéni tanúsítványt, akkor megadhat egy fájlt (sablont), ami pontosan meghatározza a tanúsítvány felépítését. A Tanúsítványasszisztens segítségével saját sablont is létrehozhat, amivel aztán Tanúsítványkiadó központot (CA) készíthet. A sablon a CA létrehozása után áll rendelkezésre. A Tanúsítványasszisztens sablonok „.certAuthorityConfig” kiterjesztésű fájlok, amelyek a „~/Library/Application Support/Certificate Authority/” mappában találhatók.

Mit jelent az „Alapértékek felülbírálásának engedélyezése” beállítás?
Az alapértékek az új digitális személyazonosságok esetében olyan értékek, amelyeket a Tanúsítványasszisztens megfelelőnek tart. Ezeket az alapértékeket felülbírálhatja, és megadhat helyettük saját értékeket, így egyéni, testreszabott személyazonosságot hozhat létre.